Play Club

Play Club var et norsk pyramidespill etablert i 2004. Selskapet ble ledet av Kjell Are Eilertsen.

Selskapet frontet en forretningsmulighet gjennom salg av helseprodukter, DVD-filmer og finansrådgiving. Inntektene skulle komme fra aksjehandel i tillegg til at medlemmene kunne unndra inntekter fra beskatning ved å plassere eiendeler i såkalte "trust". I virkeligheten var fokus utelukkende på verving av flere deltakere til konseptet. Selskapet oppga selv at de hadde flere tusen medlemmer.

Etter kritisk omtale i NRK-programmet Brennpunkt, kollapset pyramiden. Det ble da avslørt hvordan selskapets ledelse bevisst forledet medlemmene, blant annet viste opplysningene om at pengene ble plassert i J.P. Morgan Bank å være en ren bløff. Selskapet hadde ingen konto i denne banken, og pengene havnet i stedet i et indianerreservat i USA der hvitvasking av penger var et kjent problem.

Referanser 

Pyramidespill